ຈັນຍາບັນໃນການດໍາເນີນທຸລະກິດ (Business Ethics)
ໃນການເປັນສ່ວນໜຶ່ງຂອງກຸ່ມບໍລິສັດVEON , ບໍລິສັດຂອງພວກເຮົາມີຄວາມມຸ່ງໝັ້ນທີ່ຈະສ້າງວັດທະນະທໍາດ້ານຈັນຍາບັນທີ່ເຂັ້ມແຂງ ແລະ ສົ່ງເສີມບັນດາຫຼັກການທາງກົດໝາຍລວມໄປເຖິງ ຈັນຍາບັນທີ່ຈະສາມາດນໍາມາປະຕິບັດໃຊ້ກັບບັນດາບໍລິສັດໃນເຄືອຂອງVEON ແລະ ການດໍາເນີນວຽກງານຕ່າງໆຂອງບໍລິສັດ.
ຫຼັກຈັນຍາບັນໃນການປະຕິບັດງານຂອງພວກເຮົາ (Code of Conduct) ທັງທີ່ເປັນແບບພາສາລາວ ແລະ ພາສາອັງກິດແມ່ນຫຼັກການທີ່ສາມາດສະໜອງມາດຕະຖານທີ່ກວາມລວມເອົາການດໍາເນີນທຸລະກິດຂອງກຸ່ມບໍລິສັດເຊິ່ງມັນຖືກອອກແບບມາເພື່ອປ້ອງກັນການກະທໍາຜິດ, ສົ່ງສີມຄວາມສື່ຊັດ ແລະ ການປະຕິບັດງານຢ່າງມີຈັນຍາບັນ, ເຊິ່ງຕ້ອງສອດຄອງຕາມບັນດາກົດໝາຍທີ່ລັດຖະບານວາງອອກ, ບັນດາກົດລະບຽບ, ການລາຍງານກ່ຽວກັບການກະທໍາຄວາມຜິດຢ່າງທັນຖ່ວງທີ, ລວມທັງຄວາມຮັບຜິດຊອບໃນການປະຕິບັດຕາມບັນດາຫຼັກຈັນຍາບັນຕ່າງໆ. ຫຼັກຈັນຍາບັນໃນການປະຕິບັດງານເປັນສິ່ງທີ່ຊ່ວຍສ້າງຄວາມເຂັ້ມແຂງຕໍ່ກັບຄວາມຮຽກຮ້ອງຕ້ອງການຂອງບໍລິສັດໃນການປະຕິບັດຕາມບັນດາກົດໝາຍທີ່ໃຊ້ຄຸ້ມຄອງເຊິິ່ງລວມໄປເຖິງກົດໝາຍຕໍ່ຕ້ານການສໍ້ໂກງຂອງປະເທດສະຫະລັດ (FCPA), ກົດໝາຍວ່າດ້ວຍການຕໍ່ຕ້ານການສໍ້ໂກງ ແລະ ກົດລະບຽບອື່ນໆທີ່ກ່ຽວຂ້ອງ ແລະ ຍັງຈະຕ້ອງປະຕິບັດໃຫ້ສອດຄ່ອງຕາມນະໂຍບາຍ ແລະ ການຄວບຄຸມການບັນຊີຂອງບໍລິສັດອີກດ້ວຍ.
ຂໍ້ກໍານົດໃນຫຼັກຈັນຍາບັນຂອງການປະຕິບັດງານແມ່ນຖືກນໍາມາປະຕິບັດກັບກຸ່ມບໍລິສັດVEON , ລວມໄປເຖິງບັນດາບໍລິສັດສາຂາຂອງກຸ່ມບໍລິສັດ, ຄູ່ຮ່ວມທຸລະກິດທີ່ຢູ່ໃນຄວາມຄຸ້ມຄອງຂອງVEON , ບັນດາລູກຈ້າງ, ພະນັກງານ, ແລະ ຜູ້ອໍານວຍການຂອງບໍລິສັດທັງໃນແບບທາງກົງ ແລະ ທາງອ້ອມ. ບໍລິສັດVEON ຄາດຫວັງວ່າ ‘ໃຜກໍ່ຕາມທີ່ດໍາເນີນທຸລະກິດໃນນາມຂອງບໍລິສັດ-ທັງໃນແບບທີ່ເປັນຕົວແທນ ແລະ ບຸກຄົນທີ່ສາມ-ກໍ່ຈະຕ້ອງປະຕິບັດຕາມກົດໝາຍຕໍ່ຕ້ານການໃຫ້/ຮັບສິນບົນ ແລະ ກົດໝາຍຕໍ່ຕ້ານການສໍ້ໂກງ.
ຄູ່ຮ່ວມທຸລະກິດທີ່ບໍ່ໄດ້ຢູ່ໃນການຄຸ້ມຄອງດ້ານຜົນປະໂຫຍດຂອງການດໍາເນີນທຸລະກິດໂດຍບໍລິສັດVEON ແມ່ນຈະຕ້ອງປະຕິບັດຕາມຫຼັກຈັນຍາບັນໃນການປະຕິບັດງານ ຫຼື ຫຼັກການ ແລະ ຈັນຍາບັນອື່ນໆດ້ານການດໍາເນີນທຸລະກິດທີ່ທຽບຄຽງກັນໄດ້. ນອກຈາກນັ້ນບໍລິສັດVEON ຍັງມຸ່ງໝັ້ນທີ່ຈະປະຕິບັດງານຮ່ວມກັບຜູ້ຮັບເໝົາທີ່ຍິນດີປະຕິບັດຕາມມາດຕະຖານຫຼັກຈັນຍາບັນທີ່ສອດຄ່ອງກັບທີ່ປະຕິບັດໃນບໍລິສັດຂອງພວກເຮົາ.
ນອກຈາກທີ່ກ່າວມານັ້ນຫຼັກຈັນຍາບັນຂອງຜູ້ສະໜອງບໍລິການ ກໍ່ໄດ້ຖືກພັດທະນາຂື້ນມາໂດຍອີງໃສ່ຜົນການດໍາເນີນງານພາຍໃນຂະແໜງການ ICT (ພັດທະນາຂື້ນມາໂດຍຂໍ້ມູນທີ່ໃດ້ຈາກພາກສ່ວນທີ່ກ່ຽວຂ້ອງ) ລວມເຖິງບັນດາຫຼັກຈັນຍາບັນອື່ນໆທີ່ມີຢູ່ເຊັ່ນຫຼັກຈັນຍາບັນ EICC, ຫຼັກຈັນຍາບັນກ່ຽວກັບການກວດສອບຂະບວນການຈັດສະໜອງ (Joint Audit Cooperation Supply Chain Sustainability Guidelines) ລວມທັງແຫຼ່ງຂໍ້ມູນເຊັ່ນກອງປະຊຸມ ILO (ກອງປະຊຸມ ILO 138 ກ່ຽວກັບການໃຊ້ແຮງງານເດັກ)
ຫຼັກຈັນຍາບັນທີ່ກ່າວມານີ້ແມ່ນສິ່ງທີ່ຊ່ວຍກໍານົດມາດຕະຖານຄວາມສອດຄ່ອງດ້ານລະບຽບການຂັ້ນເບື່ອງຕົ້ນສໍາລັບຜູ້ສະໜອງບໍລິການຂອງບໍລິສັດ. ຜູ້ສະໜອງຖືກຄາດຫວັງວ່າຈະຕ້ອງຮັບປະກັນຕໍ່ຄວາມສອດຄ່ອງທາງລະບຽບການຂອງບັນດາສາຂາ ແລະ ຕົວແທນຂອງຕົນທີ່ເປັນຜູ້ໄດ້ຮັບອະນຸຍາດໃຫ້ນໍາພະລິດຕະພັນ ແລະ ການບໍລິການໄປຂາຍຕໍ່. ຜູ້ສະໜອງຍັງຖືກຄາດຫວັງອີກວ່າຈະຊ່ວຍໂປຼໂມດບັນດາຫຼັກການຕາມທີ່ກ່າວໄວ້ໃນເອກະສານສະບັບນີ້ໃຫ້ແກ່ຜູ່ສະໜອງຂອງເຂົາເຈົ້າເອງ. ເພື່ອເປັນການສ້າງຄວາມເຂັ້ນແຂງໃຫ້ກັບບັນດາຫຼັກການທີ່ໄດ້ກ່າວ, ໃນເດືອນທັນວາ ປີ 2015ທີ່ຜ່ານມາ, ທ່ານ Jean-Yves Charlier, ຜູ້ອໍານວນການ(CEO) ຂອງບໍລິສັດໄດ້ທໍາການຮັບຮອງເອົາຂະບວນການສືບປະຫວັດ (Due Diligence) ແລະ ການຄັດກອງ (Screening) ຄູ່ຮ່ວມທຸລະກິດຂອງກຸ່ມບໍລິສັດVEON . ຂະບວນການນີ້ແມ່ນຂະບວນການທີ່ຈະຊ່ວຍເສີມບັນດານະໂຍບາຍ ແລະ ຂັ້ນຕອນຕ່າງໆ (ເພື່ອຊ່ວຍແກ້ໄຂບັນຫາເຊັ່ນ: ການຂັດແຍ່ງດ້ານຜົນປະໂຫຍດ, ການໃຫ້ຂອງຂວັນ ແລະ ການສະແດງນໍ້າໃຈ, ການສືບສວນ ແລະ ຈັດການຕໍ່ກັບເຫດການທີ່ເກີດຂື້ນ, ແລະ ການຊ່ວຍເຫຼືອສັງຄົມ) ທີ່ຊ່ວຍສົ່ງເສີມນະໂຍບາຍການຕໍ່ຕ້ານການໃຫ້/ຮັບສິນບົນ ແລະ ການສໍ້ໂກງ.
ຄູ່ຮ່ວມທຸລະກິດ
ການສ້າງຄວາມເຂັ້ມແຂງໃຫ້ແກ່ວັດທະນະທໍາດ້ານຈັນຍາບັນຂອງພວກເຮົາແມ່ນຖືວ່າເປັນປັດໃຈພື້ນຖານເພື່ອຈຸດປະສົງບັນລຸໄດ້ເຖິງເປົ້າໝາຍທີ່ຈະຊ່ວຍປະຕິຮູບບໍລິສັດVEON ໄປສູ່ຜູ້ດໍາເນີທຸລະກິດດ້ານດິຈິຕໍຣລະດັບໂລກ. ເພື່ອເປັນສ່ວນໜຶ່ງໃນການຂັບເຄື່ອນຈຸດປະສົງທີ່ກ່າວມາພວກເຮົາແມ່ນກໍາລັງດໍາເນີນເສັ້ນທາງເຊື່ອມຕໍ່ທາງດີຈິຕໍຣທີ່ມີຊື້ວາ-ເສິເຄີຣິເມກທ໌(Securimate)-ເພື່ອຊ່ວຍຮັບປະກັນວ່າພວກເຮົາທຸກໆຄົນຈະເຮັດວຽກໄປຕາມການອະນຸມັດເຫັນດີ, ແລະ ເຮັດວຽກຮ່ວມກັບຄູ່ຮ່ວມທຸລະກິດທີ່ມີຈັນຍາບັນ. ຂໍ້ມູນດັ່ງຕໍ່ໄປນີ້ຄືສິ່ງທີ່ທ່ານຄວນຈະຮູ້….
ຄວາມສອດຄ່ອງດ້ານລະບຽບການຂອງຄູ່ຮ່ວມທຸລະກິດ
ວິທີ່ການທີ່ຮຽກຮ້ອງໃຫ້ພະນັກງານມີສ່ວນຮ່ວມໃນການລະບຸ, ຄັດເລືອກ ແລະ ຮັບຮອງເອົາຄູ່ຮ່ວມທຸລະກິດເພື່ອເລີ່ມດໍາເນີນການປະເມີນຄວາມສ່ຽງກ່ຽວກັບຄວາມສອດຄ່ອງຕາມລະບຽບການ. ໂດຍສະຫຼຸບແລ້ວ, ຂັ້ນຕອນດັ່ງຕໍ່ໄປນີ້ແມ່ນສິ່ງທີ່ພວກເຮົາຕ້ອງປະຕິບັດ:
- ໃຫ້ເຫດຜົນ ແລະ ລະບຸຂອບເຂດ
- ລວບລວມຂໍ້ມູນຈາກຄູ່ຮ່ວມທຸລະກິດ
- ດໍາເນີນການຂັດກອງ ແລະ ການປະເມີນຄວາມສ່ຽງ
- ການຮັບຮອງດ້ານຄວາມປອດໄພຕາມຄວາມຈໍາເປັນ
- ຮັບປະກັນວ່າສັນຍາມີຄວາມເມາະສົມ
ພະນັກງານ VEON ທຸກໆຄົນ, ລວມທັງບັນດາຫົວໜ່ວຍທຸລະກິດ ແລະ ບໍລິສັດທີ່ດໍາເນີນງານແມ່ນລ້ວນແລ້ວແຕ່ຈະຕ້ອງປະຕິຕາມຂະບວນການດ້ານຄວາມສອດຄ່ອງທາງລະບຽບການຂອງຄູ່ຮ່ວມທຸລະກິດເມື່ອເວລາທີ່ມີການສ້າງສັນຍາ ຫຼື ຕໍ່ສັນຍາ.
ການນໍາສະເໜີກ່ຽວກັບເສິເຄີຣິເມກທ໌ (Securimate)
ເພື່ອຮັບປະກັນວ່າຂະບວນການຕິດຕາມຄວາມສອດຄ່ອງທາງລະບຽບການຂອງຄູ່ຮ່ວມທຸລະກິດແມ່ນມີໄວ້ຕອບສະ ໜອງຢູ່ພາຍໃນອົງກອນ, ດັ່ງນັ້ນພວກເຮົາຈິ່ງໄດ້ອອກນະໂຍບາຍກ່ຽວກັບເສິເຄີຣິເມກທ໌ (Securimate) ໃນເດືອນ ເມສາ 2016. ເສັ້ນທາງເຊື່ອມຕໍ່ຜ່ານທາງດີຈິຕໍຣ (digital portal)ທີ່ກ່າວມານີ້ຈະຊ່ວຍໃຫ້ຂັ້ນຕອນຂອງຂະບວນການຕິດຕາມຄວາມສອດຄ່ອງທາງລະບຽບການຂອງຄູ່ຮ່ວມທຸລະກິດສາມາດຖືກຕິດຕາມ ແລະ ຈັດການໄດ້ຢ່າງວ່ອງໄວ ແລະ ມີປະສິດທິຜົນ. ພະນັກງານຄົນໃດກໍ່ຕາມທີ່ພົວພັນກັບການສ້າງສັນຍາ ຫຼື ຕໍ່ສັນຍາແມ່ນຈະຕ້ອງປະຕິບັດຕາມຂະບວນການຂອງເສິເຄີຣິເມກທ໌ (Securimate).
ຊອກຫາຂໍ້ມູນເພີ່ມເຕີມໄດ້ທີ່.
ທ່ານສາມາດຫາຂໍ້ມູນເພີ່ມເຕີມກ່ຽວກັບເສິເຄີຣິເມກທ໌ (Securimate)ໄດ້ທີ່ນີ້. ຖ້າຫາກວ່າທ່ານມີຄໍາຖາມກ່ຽວກັບຂະບວນການຕິດຕາມຄວາມສອດຄ່ອງທາງລະບຽບການຂອງຄູ່ຮ່ວມທຸລະກິດ ຫຼື ເສິເຄີຣິເມກທ໌ (Securimate), ກະລຸນາຕິດຕໍ່ໄປທີ່ຄະນະຄຸ້ມຄອງຄວາມສອດຄ່ອງທາງລະບຽບການຂອງກຸ່ມບໍລິສັດ ຫຼື ເຈົ້າໜ້າທີຄຸ້ມຄອງຄວາມສອດຄ່ອງທາງລະບຽບການຕາມທີ່ຢູ່ດ້ານລຸ່ມ compliance@veon.com.